Naročius (kurortas)

Nãročius (arba Narutis, bltr. Нарач, rus. Нарочь) – kurortas šiaurės vakarų Baltarusijoje, 3 km į pietryčius nuo Naročiaus miestelio, šiaurės vakarinėje Naročiaus ežero pakrantėje. Istorija Seniau kurorto vietoje buvo trys žvejų gyvenvietės – Kupa, Urlikai ir Stepeniava. XIX a. Urlikai buvo palivarkas Švenčionių apskrities Kabilninko valsčiuje, Kupa buvo katalikiškas kaimas. XX a. tarpukariu lenkai čia įkūrė dvi turizmo bazes, kurortinis turizmas ypač suintensyvėjo po 1937 m., kai į kurortą buvo nutiestas siaurukas nuo Švenčionių. 1964 m. žvejų gyvenvietės sujungtos į vieną – Naročiaus kurortinę gyvenvietę. Šaltiniai